डिस्क्लेमर
पाँच
- हाय, मॉम। - हैलो, बच्चे।
मुझे यहाँ रहने देने के लिए शुक्रिया। मैं सच में बहुत शुक्रगुज़ार हूँ।
कैसी हो तुम?
ओह, भगवान। सब कुछ बहुत गड़बड़ हो गया है।
मतलब, बिल्डर्स और रॉबर्ट के बीच।
क्या रॉबर्ट फिर से अमेरिका में है?
हाँ। वह फिर से अमेरिका में है।
क्या मैं तुम्हारे लिए कुछ खाने के लिए लाऊँ?
नहीं, शुक्रिया। मुझे ख़ास भूख नहीं है। दरअसल मेरी तबियत थोड़ी ख़राब लग रही है।
आठ बजने वाले हैं। तुम्हें कुछ खा लेना चाहिए।
नहीं, मुझे लगता है मुझे माइग्रेन हो रहा है।
आप बुरा ना मानें तो मैं बस... मैं थोड़ी देर के लिए लेट जाऊँ?
जब मैं तुम्हारी उम्र की थी, मेरे सिर में भी कई बार दर्द रहा करता था।
हाँ।
तुम्हारी माँ को डिमेंशिया हुआ है।
वह समय और स्थान की अपनी समझ में किसी भी तरह के क्रम का बोध खो चुकी हैं।
तुम वहाँ गंधों के एक अजीब से मिश्रण को सूँघ सकती हो
और फूलों की उन नक़ली ख़ुशबुओं को भी, जो उन गंधों को छुपाने के लिए छिड़की गई हैं।
एक बूढ़े व्यक्ति के घर की महक।
तुम्हें याद नहीं कि तुम आख़िरी बार अपनी माँ के बिस्तर पर कब सोई थीं।
वही बिस्तर जिस पर कभी तुम्हारे पिता सोया करते थे।
तुम्हें लगता है कि अगर तुम सो पाईं, तो शायद तुम और अधिक स्पष्टता से सोच पाओगी।
शायद तुम्हें समझ आने लगे कि तुम्हारी ज़िंदगी में क्या हो रहा है।
शुक्रिया, मॉम।
जस्टिन के पूर्व-छात्र, टॉमी ने जॉनथन को फिर से ज़िंदा करने में मेरी मदद की।
उसने मुझे समझाया कि सिर्फ़ बूढ़े लोग फ़ेसबुक इस्तेमाल करते हैं,
इसलिए हमने इंस्टाग्राम का इस्तेमाल किया।
...पर कुछ नहीं हो रहा है।
इंस्टाग्राम जॉनथन ब्रिगस्टॉक
स्क्रीन का इस्तेमाल करिए। वह कीबोर्ड है। टच स्क्रीन।
अच्छा।
तस्वीरें पुरानी लग रही थीं, पर मैंने उनमें थोड़े फ़िल्टर लगा दिए हैं।
मेरे ख़याल से वो ठीक लग रही हैं।
यह शानदार है।
चीयर्स। मुझे लगता है कि हमें उसके पसंदीदा संगीत के बारे में कुछ पोस्ट डालनी चाहिए।
वह कैसा संगीत सुनता है? आप जानते हैं?
नहीं, मैं नहीं जानता। शायद काइली मिनॉग।
काइली। हाँ। सेक्सी।
हमें किसी और का संगीत भी डालना चाहिए।
जैसे ड्रेक और टाइलर, द क्रिएटर।
पोस्ट मलोन। उस तरह का कुछ।
मैं उसे अपनी कुछ पोस्ट भेज दूँगा।
ज़रूर। किताबों के बारे में डालें तो कैसा रहेगा?
किताबों के बारे में?
वह 18 साल का है, "डेमियन" कैसी रहेगी?
हर्मन हेस।
हाँ। मैंने इनके बारे में नहीं सुना।
शायद "हैरी पॉटर" सही रहेगी,
लेकिन अगर मेरी बात होती तो, मैं किताबों के बारे में पोस्ट नहीं करता।
तुम ज़्यादा जानते हो।
हाँ।
अब, हमें इन टिप्पणियों में से कुछ पर काम करना चाहिए।
मैंने जॉनथन को एक किशोर ही बनाकर रखा है।
सभी तस्वीरों में वह जवान है, सभी में अपने गैप वाले साल में है,
यूनिवर्सिटी की पढ़ाई शुरू करने वाला है।
अब हमारे बेटे का एक भविष्य है।
रॉबर्ट को उस मृत युवक से जलन होती है
जिसका उसकी पत्नी के साथ अफ़ेयर था और जिसने उसके बच्चे को बचाया था।
रॉबर्ट सोचता है कि उसके साथ रहते हुए कैथरीन ने उस लड़के के बारे में
कितनी बार सोचा होगा।
कितनी बार उसने दोनों के साथ सेक्स की तुलना की होगी?
क्या वह रॉबर्ट के साथ बिस्तर में दिखावा करती है?
कभी-कभी? हमेशा?
निकोलस जानता है कि उसे रात का खाना खाने के बाद बर्तन समेटने में अपने पिता की मदद करनी चाहिए,
लेकिन वह मदद नहीं करना चाहता।
अगर उसके पिता यूँ ही हँसी-मज़ाक़ करते रहे, तो वह पागल हो जाएगा।
वह जानता है कि उनके साथ रहना आसान नहीं होगा...
लेकिन यह फ़ायदे का सौदा है।
वह पैसे बचा रहा है।
वह जानता है कि उसके पिता को नीचे जाते धुएँ की महक नहीं आएगी,
लेकिन अगर उन्हें महक आ भी जाती है, तब भी उसे नहीं लगता कि वह उसे कुछ कहेंगे।
उसके पिता को दोनों के बीच के इस ख़ास सम्बन्ध के टूटने का डर होगा।
वह समझता है कि उसके माँ-बाप के बीच में कुछ तो परेशानी है।
उससे पहले शाम को, उसे अपनी माँ के लिए बुरा लग रहा था,
और उसे याद नहीं आता कि उसे उनके लिए पहले कभी भी बुरा महसूस हुआ हो।
उन्हें उस तरह से जाते हुए देखकर उसे अपने बचपन की याद आ गई,
जब उसकी माँ काम के लिए दूर जाया करती थीं।
और बाद में, जब वह घर आती थीं,
वह उसके आसपास ही मंडराती रहती थीं, उसे कहती थीं कि उन्हें उसकी बहुत याद आती है।
निकोलस अपनी माँ को कई दिनों तक अनदेखा करता रहता था, क्योंकि उसे वह सच नहीं लगता था।
गुड नाइट।
नाइट।
कल काम पर जाओगे?
हाँ।
- जल्दी? - देर से।
तो फिर मैं तुमसे डिनर पर मिलूँगा।
हाँ।
फिर गुड नाइट।
नाइट।
निकोलस के माँ-बाप उसके बारे में कुछ नहीं जानते हैं।
तुम अपनी माँ के चेहरे को पढ़ती हो
और सोचती हो कि वह मरने के बाद ऐसी दिखेंगी।
तुमने जो कुछ खोया है, तुम उसके दुःख से अभिभूत हो।
तुम्हारा अपना बचपन और तुम्हारे ख़ुद के बच्चे का बचपन।
तुम्हारी माँ की ताक़त
और तुम्हारा वह विश्वास कि तुमने वह ताक़त अपनी हड्डियों में सोख ली है,
कि तुम्हारी माँ के प्यार ने तुम्हें इतनी ताक़त दी है कि तुम किसी भी समस्या से उबर सकती हो।
तुम जानती हो कि तुम्हारी माँ का नाम हेलन है,
और यह कि हेलन ने भी ज़रूर वेदना, अकेलापन और दर्द सहन किया होगा।
लेकिन तुम्हें उस बारे में कुछ नहीं पता,
क्योंकि तुम्हारे लिए, हेलन हमेशा से बस माँ रही हैं।
मॉम।
मॉम, कुछ हुआ है।
मैं यहाँ बिल्डर्स की वजह से नहीं आई हूँ।
आपको शायद याद नहीं होगा, लेकिन सालों पहले...
दरअसल यह लगभग बीस साल पहले की बात है।
क्योंकि निक पाँच साल का था।
हम छुट्टियाँ मनाने इटली गए थे,
और, मतलब, मुझे दरअसल तलाश थी...
तुम वह सब कुछ अपनी माँ को बताती हो, जो तुम रॉबर्ट को नहीं बता पाई हो।
सब कुछ।
तुम्हारी शर्म और तुम्हारा अपराध-बोध।
पूरे समय, तुम्हारी माँ चुप रहती हैं,
और तुम सोचती हो कि क्या वह कुछ सुन भी सकती हैं या नहीं,
क्या जो तुम उन्हें बता रही हो, उसकी झलक वह अपने सपनों में देखेंगी,
और फिर क्या उन्हें उसके कुछ अंश याद रह जाएँगे।
- हाँ। - मुझे एल्विस से मिलना है।
- तुम कौन हो? - मैं निकोलस हूँ। यहाँ पहले भी आ चुका हूँ।
ठीक है।
- कितना चाहिए? - पाँच पाउंड वाले दो पैकेट।
अगर तुम रुकोगे तो एक पाँच की पत्ती और लगेगी।
मुझे 15 मिलेंगे ना?
- हाँ, क्योंकि मैंने अपनी बारी चल दी। - रहने भी दो, यार।
जल्दी करो।
निकोलस इस जगह पहले बस कुछ ही बार आया था।
वह यहाँ आने को अपनी आदत नहीं बनाना चाहता,
और उसे विश्वास है कि स्थिति पूरी तरह से उसके क़ाबू में है।
बस कभी-कभार थोड़ा-बहुत मन शांत करने के लिए,
लेकिन हद से बाहर कभी नहीं।
जब तुम्हारी माँ शांति से खर्राटे ले रही थीं, तुमने उन्हें सब कुछ बता दिया।
और आख़िर में, तुम बहुत थका महसूस करने लगीं
और तुम गहरी नींद में सो गईं।
अपनी कहानी को शब्दों में ढालना
एक ऐसे घातक ट्यूमर को कुरेदने जैसा था,
जिसने तुम्हें बहुत ज़्यादा दर्द दिया था।
और अब तुम्हें समझ आ गया था, उसने दूसरों को भी दर्द दिया था।
उस सुबह मैं वहाँ जल्दी पहुँच गया था, उसका ऑफ़िस खुलने से भी पहले,
और वहाँ पहुँचकर उस एशियाई लड़की के आने का इंतज़ार करने लगा।
मुझे लगता है कुछ न कुछ गड़बड़ है।
वह ज़रूर उसकी कोई सहयोगी रही होगी।
मैंने उसे कैथरीन रेवनस्क्रॉफ़्ट के साथ बाहर निकलते हुए देखा था,
और वह कैथरीन के साथ लंच करने के लिए बुलाए जाने पर साफ़ तौर पर सम्मानित महसूस कर रही थी।
मुझे लगता है आज...
ज़रा सुनो। मिस, ज़रा सुनो।
माफ़ करना। तुम...
तुम... तुम कैथरीन रेवनस्क्रॉफ़्ट के साथ काम करती हो,
- है ना? - हाँ।
क्या मैं तुम्हारा थोड़ा समय ले सकता हूँ?
आप पैकेट रिसेप्शन पर छोड़ सकते हैं।
ओह, नहीं, नहीं, नहीं, नहीं। दरअसल मुझे एक ज़रूरी मसले पर बात करनी है।
तुम चलो। और आपका नाम क्या है?
ओह, हाँ।
माफ़ करना।
हाँ, मेरा नाम स्टीवन ब्रिगस्टॉक है।
मेरा नाम जीसू किम है।
क्यों ना आप मेरे साथ ऊपर चलें, ताकि हम बात कर सकें, मिस्टर ब्रिगस्टॉक?
ओह, नहीं, नहीं, नहीं, नहीं, नहीं। मैं यहीं रुकना पसंद करूँगा।
ठीक है। फिर आप वहाँ क्यों नहीं बैठ जाते?
ठीक है।
तुम्हें यक़ीन है कि वह यहाँ जल्दी आने नहीं वाली है?
कैथरीन?
नहीं, उनका फ़ोन आया था। वह आज नहीं आएँगी।
तुम यहाँ हो। हे, जीसू। कैसी हो तुम? तुम ठीक हो ना?
- तुम्हें वह ईमेल याद है... - बढ़िया। हाँ।
...जो मैंने तुम्हें कैथरीन को दिखाने के लिए भेजा है? तुमने वह दिखा दिया?
- मैं प्लीज़ थोड़ी देर में बात करूँ? - माफ़ करना।
- अभी तुम व्यस्त हो। - हाँ।
कैसे हैं आप? आप ठीक हैं?
- पर देखो, वह बहुत ज़रूरी है। - पता है, पता है।
तो अगर वह आज निपट जाए, तो अच्छा रहेगा।
महत्वाकांक्षा की गंध छुपाए नहीं छुपती,
और जीसू किम में से मुझे वह गंध आ रही थी।
उसने एक बहुत बड़ी ख़बर हासिल करने का मौक़ा भाँप लिया था,
जो उसका करियर बना सकती थी।
ज़ाहिर था, उसने कैथरीन रेवनस्क्रॉफ़्ट के साथ एक लम्बे अर्से से बहुत नज़दीक से काम किया था
क्योंकि उसने मुझ पर लोगों से उनकी बात उगलवाने की कैथरीन की एक तरकीब आज़माने की कोशिश की।
तो, क्या मामला है, मिस्टर ब्रिगस्टॉक?
यह मेरे लिए मुश्किल है।
पता नहीं मुझे यहाँ होना भी चाहिए या नहीं।
आप यहाँ सुरक्षित हैं।
आप मुझसे बात कर सकते हैं।
या अगर आप चाहें, तो मैं आपको अपना नंबर दे सकती हूँ और आज मुझे कभी भी फ़ोन कर सकते हैं।
कैथरीन रेवनस्क्रॉफ़्ट मुझे परेशान कर रही है।
मुझे अफ़सोस है, मिस्टर ब्रिगस्टॉक।
क्या आप थोड़ा विस्तार से बता सकते हैं?
वह मुझे धमकी देती रहती है।
वह आपको धमकी क्यों दे रही हैं?
जो मैंने लिखा, उसकी वजह से।
आपने क्या लिखा, मिस्टर ब्रिगस्टॉक?
एक किताब?
क्या आप एक लेखक हैं, मिस्टर ब्रिगस्टॉक?
नहीं, लेकिन मुझे सच दुनिया के सामने लाना था।
द पर्फ़ेक्ट स्ट्रेंजर ई. जे. प्रेस्टन
यह मैंने ख़ुद प्रकाशित की है, अपने ख़ुद के पैसों से, एक उपनाम के साथ।
मैं तुम्हारे और तुम्हारे स्टाफ़ के लिए कुछ प्रतियाँ लाया हूँ।
कैथरीन रेवनस्क्रॉफ़्ट असल में कौन है, यह सच दुनिया के सामने आना ही चाहिए।
वह मुझे इन किताबों का वितरण करने से रोकने की कोशिश कर रही है।
यह तो बहुत ख़राब बात है।
यह सुनकर अफ़सोस हुआ।
उसने मेरी जवाबी मशीन पर धमकी भरे मैसेज भेजे हैं।
लेकिन कैथरीन आपकी किताब को सबके सामने आने से रोकने की कोशिश क्यों कर रही है?
क्योंकि इसमें वह लिखा है जो सालों पहले हुआ था।
सालों पहले क्या हुआ था, मिस्टर ब्रिगस्टॉक? क्या आप मुझे बता सकते हैं?
उसका किसी के साथ चक्कर था और जब वह उसके लिए मुसीबत बन गया...
तो कैथरीन ने उसे मर जाने दिया।
यह तो बहुत ही ख़ौफ़नाक बात है।
- लेकिन उन्होंने कैसे... - मुझे जाना चाहिए। वह...
अगर वह...
वह...
सब कुछ किताब में लिखा है।
- नहीं। प्लीज़ रुकिए। - हाँ, मुझे सच में जाना चाहिए। बाय।
क्या आप प्लीज़ मुझे बता सकते हैं? मिस्टर ब्रिगस्टॉक! स्टीवन?
कैथरीन रेवनस्क्रॉफ़्ट के सबसे क़रीबी साथियों
और प्रशंसकों को एक छोटा सा मौक़ा मिलते ही उस पर हमला करने को उत्सुक होते हुए देखना
कितना मज़ेदार, पूर्वानुमानित और दयनीय था।
तुम्हारा दिमाग़ बार-बार वही बातें दोहराता है जो तुमने रात में अपनी माँ के सामने स्वीकार की थीं।
तुम सोचती हो कि क्या तुम्हारी माँ को उनमें से कुछ बातें समझ आई होंगी।
उस सुबह, तुम्हारी माँ ने कुछ नहीं कहा,
और तुम यह सोचकर बहुत भावुक हो गईं कि वह जानती हैं और उन्होंने तुम्हारे बारे में कोई ग़लत राय नहीं बनाई।
निकोलस ने सोचा था कि वह जागकर उस समय तक तैयार हो जाएगा,
जिस समय उसके पिता नाश्ते के लिए नीचे जाते हैं।
वह जाग नहीं पाया।
हालाँकि उससे कोई फ़र्क़ नहीं पड़ता।
वह जानता है कि उसके पिता अगर कुछ पूछेंगे,
वह कोई नई कहानी बना देगा और उसके पिता उस पर यक़ीन कर लेंगे।
- हैलो। - निकोलस। हाय, कैसे हो तुम?
ठीक हूँ। क्या चाहिए आपको?
मैं अभी ऑनलाइन थी और मैंने देखा कि तुम जो कॉमिक्स पढ़ा करते थे,
उन सबको मिलाकर एक किताब छपने वाली है।
तुम्हें याद है? "हेलबॉय"?
हाँ, मैं बस सोच रही थी, क्या मैं तुम्हारे लिए एक प्रति लेकर आऊँ?
- नहीं। - पक्का?
दरअसल मुझे लगता है वह काफ़ी बढ़िया लग रही है।
मुझे नहीं चाहिए। मैं व्यस्त हूँ, मुझे जाना पड़ेगा।
हाँ, जानती हूँ। जानती हूँ तुम व्यस्त हो।
ठीक है, बाय।
- देखो, माफ़ करना। निक। रुको। - क्या?
क्या तुम्हें याद है कि जब तुम छोटे थे, हम साथ में
- इटली की यात्रा पर गए थे? - रुकिए।
पीनट एमएंडएम्स फ़ैक्ट्री
सच
- क्या? - ओह, हाँ, कोई बात नहीं।
तुम्हें याद है,
जब तुम छोटे थे, हम छुट्टियों में इटली गए थे?
- ना। - तुम लगभग पाँच साल के थे।
- याद नहीं है? - याद नहीं है।
तुम्हें पता है, तुम्हारे पास एक हवा वाली नाव थी,
- और तुम्हारी पसंदीदा तैराकी की पोशाक थी। - हद है।
आप और डैड इस कमबख़्त ट्रिप की बात करना बंद करेंगे?
तो, क्य... क्या डैड ने तुमसे इस बारे में बात की है, बच्चे?
मेरे पास इसके लिए समय नहीं है। मेरे पास और भी ज़रूरी काम हैं। बाय।
हाँ, जानती हूँ। माफ़ करना, ब...
माफ़ करना।
ज़ेओ ईगो डेथ
आपको फ़ॉलो करते हैं प्रोफ़ाइल देखें
आप भी फ़ॉलो करें
फ़ॉलो कर रहे हैं मैसेज भेजें
मुझे तुम्हारी तस्वीरें पसंद आईं
आहाहा शुक्रिया
जब मैंने वह टनटनाहट सुनी, मेरे दिल ने जैसे धड़कना बंद कर दिया।
मुझे पहले कभी कोई नॉटिफ़िकेशन नहीं मिली थी।
इंस्टाग्राम
आहाहा शुक्रिया
मछली ने चारा पकड़ लिया था।
उसने चारे को निश्चित रूप से बहुत ज़ोर से दबोचा था।
मुझे उस पर आराम से, बहुत आराम से वार करने की ज़रूरत थी।
मैं शब्दों की जगह उनके शुरुआती अक्षर लिखने की
नई पीढ़ी की सनक कभी नहीं समझ पाया।
टीवाय - शुक्रिया
शुक्र है, टॉमी ने मुझे एक शब्दावली तैयार करके दी थी।
उसने मुझे विराम, अल्पविराम या प्रश्न चिह्न का
इस्तेमाल करने से भी मना किया था।
मुझे भी मूँगफली वाली एमएंडएम बहुत ख़राब लगती हैं
अभी-अभी देखा गया
अहाहाह वे सबसे ख़राब हैं
तुम कैलिफ़ोर्निया गए थे मैंने तस्वीरें देखीं
घूम रहा हूँ।
हाँ पूरे यूएसए में घूम रहा हूँ
निकोलस ने कभी यूएसए की यात्रा नहीं की थी।
दो साल पहले,
उसके पिता को मानव अधिकारों के क़ानून से सम्बन्धित एक कॉन्फ़्रेंस के लिए लॉस एंजेलस जाना था
और वह उसे साथ ले गए थे।
उन्होंने वहाँ पाँच दिन बिताए,
और वे साथ में यूनिवर्सल स्टूडियोज़ और डिज़्नीलैंड घूमे थे।
सड़क से यात्रा की?
हाँ
नक़ली लोगों से नहीं कोई वास्ता, हो उनका भी भला
यह गाना पहले ही था जोशीला पर अब हो जाए कुछ ख़ास
लड़कियाँ सुंदर थीं?
निकोलस को यह आदर और प्रशंसा का भाव पसंद आ रहा है,
जो उसे उस युवा अजनबी से मिला, जिससे वह अभी-अभी ऑनलाइन मिला है।
मॉर्निंग, जॉडी।
मॉर्निंग।
हाय।
कैथी, हमें कुछ बात करनी होगी।
हाँ, बेशक।
स्टीवन ब्रिगस्टॉक यहाँ आया था।
वह ये किताबें लाया था।
- क्या? वह यहाँ आया था? - यह किताब।
बात यह है कि जीसू मेरे पास आई थी, क्योंकि उसे नहीं पता कि उसे और क्या करना चाहिए।
और इसने मुझे बताया कि तुमने इससे
- मिस्टर ब्रिगस्टॉक की कहानी छोड़ने को कहा था। - हाँ।
मैं बस सोच रहा हूँ कि तुम उस कहानी को छोड़ने पर इतनी आमादा क्यों थीं।
देखो, इसका तुमसे कोई सरोकार नहीं है।
लेकिन मुझे ऐसा नहीं लगता।
मतलब, काश इससे मेरा सरोकार नहीं होता,
लेकिन जब टीम का एक जूनियर सदस्य मेरे पास सलाह लेने आता है,
तो यह मेरा सरोकार बन जाता है।
टीम का एक जूनियर सदस्य, साइमन? रहने भी दो।
तुमने जीसू से कहा कि वह बच्चों का यौन शोषण करता है,
- और वह उसका पता लगाए। - मैं...
और जब उसने यह कर दिया, तुमने उससे सब कुछ भूल जाने को कहा।
मैं बस... मैं सोच रहा हूँ तुमने ऐसा क्यों किया।
मुझे तुम्हें या जीसू, तुम्हें कोई सफ़ाई देने की ज़रूरत नहीं है।
यह एक निजी मामला है,
और इसका इस ऑफ़िस से कोई लेना-देना नहीं है।
फिर आपने मुझसे उसका पता और टेलीफ़ोन नंबर पता करने को क्यों कहा था?
- मुझे तुम्हें कोई सफ़ाई नहीं देनी है। - हाँ, आपको देनी पड़ेगी।
ठीक है। मेरी बात सुनो। मैं नहीं जानता इस किताब में क्या है।
मुझे अभी इसे पढ़ने का समय नहीं मिला है,
पर एक आदमी, जिसकी तुम एक बच्चों का यौन शोषण करने वाले व्यक्ति के तौर पर
जाँच कर रही थीं, वह यहाँ अपनी लिखी एक किताब के साथ आता है,
और वह जीसू से कहता है कि तुम इस कहानी का हिस्सा हो,
कि तुम इस किताब में मौजूद हो,
और यह कि तुमने उसे परेशान किया, उसे धमकाया।
मतलब, वैसे इस किताब में क्या है?
- जीसू... - किसी अपराध की स्वीकृति?
- तुम झूठी हो। - क्या?
मैंने एक बार भी नहीं कहा कि वह बच्चों का यौन शोषण करता है।
- मैंने तुमसे... नहीं, नहीं। - नहीं! नहीं, नहीं! आपने मुझे सही नहीं किया।
...स्टीवन ब्रिगस्टॉक का संपर्क विवरण ढूँढने को कहा था...
- कोई बात नहीं। - मैं झूठी हूँ?
...बस इतना ही। माफ़ करना, मैंने तुमसे कहा था क्योंकि मैं तुम पर भरोसा करती थी।
रुक जाओ। अपनी भड़ास जीसू पर मत निकालो। यहाँ उस पर कोई आरोप नहीं लगा है।
तुम्हें इसमें मज़ा आ रहा है, है ना?
नहीं, मतलब, हम यह बात मुलाक़ात कक्ष में भी कर सकते थे,
लेकिन तुम चाहते थे कि सब लोग यह तमाशा देखें।
- कैथी... - कैथरीन बोलो।
यह स्थिति तुमने पैदा की है, ठीक है?
- तुम हमारे साथ ईमानदार नहीं रही हो। - ठीक है।
और इससे मुझे फ़िक्र हो रही है।
मतलब, इससे पूरी टीम की साख
- ख़राब होगी। - हाँ!
इस कम्पनी की नींव ईमानदारी पर खड़ी है।
तुम ख़ुद को समझ क्या रहे हो?
मिस्टर ब्रिगस्टॉक हमारे पास आए क्योंकि वह डरे हुए थे।
तुमने जीसू से झूठ बोला।
तुमने जीसू के ज़रिए मिस्टर ब्रिगस्टॉक का पता और टेलीफ़ोन नंबर निकलवाया
और फिर मिस्टर ब्रिगस्टॉक की जवाबी मशीन पर धमकी भरे मैसेज भेजे।
- कैथी... - मुझे हाथ मत लगाओ।
पीछा तो वह मेरा कर रहा है, ठीक है?
धमका तो वह मुझे रहा है।
अगर वह तुम्हें धमका रहा है, तुमने पुलिस से संपर्क क्यों नहीं किया?
क्योंकि यह बात निजी है। तुम्हें यह बात समझ नहीं आ रही है?
ठीक है। देखो। शांत रहने की कोशिश करो, ठीक है...
ख़बरदार जो मुझे शांत रहने को कहा!
मुझसे इस बारे में कुछ भी पूछने का
- तुम्हें कोई हक़ नहीं है। - मेरी बात सुनो।
- कैथी... नहीं, मेरी बात सुनो। - नहीं, नहीं!
- क्या मैं तुमसे तुम्हारी निजी ज़िंदगी के बारे में पूछती हूँ? - यह महत्वपूर्ण नहीं है।
- नहीं। तुमने कौन से ड्रग्स लिए हैं? - बस करो। बस!
- तुमने कौन सी साइट देखी हैं? - देखो, ज़ाहिर है
- तुम बहुत परेशान हो। - हाँ, मैं परेशान हूँ।
लेकिन मुझे लगता है कि तुम जो कुछ भी छुपा रही हो,
मुझे यक़ीन है अगर तुम सब सच बता दोगी तो बेहतर रहेगा।
अपने कमबख़्त हाथ मुझसे दूर रखो।
धत्!
आपको ऐसा नहीं करना चाहिए था।
कैथी, तुम इस बारे में क्या कहोगी?
यही कि... तुमने मुझे मजबूर किया।
मेरा नाम कैथरीन है!
आप तो अब बहिष्कृत होकर रहेंगी, कैथरीन।
- आप ठीक हैं, साइमन? - हाँ।
- उसने उसे थप्पड़ मार दिया। - थप्पड़ मार दिया।
क्या पागल औरत है।
- देखकर चलो। - माफ़ करना।
निकोलस लगभग पूरा दिन जॉनथन के साथ बातें करता रहा था।
वह बात करने और अपनी सलाह देने के लिए उत्सुक था,
और उसे लग रहा था कि जॉनथन उसके हर शब्द पर बहुत ध्यान दे रहा है।
वह जिस तरह उससे खुलकर बातें कर रहा था, वह भावुक करने वाला था।
बेचारा बदक़िस्मत आदमी।
अपनी दुःख भरी कहानियाँ ख़ुद से छह साल छोटे एक ऐसे लड़के को सुना रहा था,
जिसे मरे हुए लगभग 20 साल हो चुके थे।
मेरे अध्यापन के दिनों में मैंने उन लड़कों को
पहचानना सीख लिया था जो अंदर से बेहद परेशान रहते थे।
एक समय ऐसा था जब उस लड़के के लिए शायद मेरे मन में कुछ हमदर्दी होती।
किसी समय, शायद मैं उसकी मदद करने की भी कोशिश करता।
लेकिन निकोलस कोई लड़का नहीं था।
वह एक 25 साल का आदमी था।
और चाहे उसने मेरे 19 साल के स्वरूप के सामने कितनी ही डींगें मारी हों,
वह मुझ जैसे अनुभवी आदमी से अपनी थरथराती,
सिकुड़ती आत्मा को छुपा नहीं सका।
वह हताश था। किसी से बात करने के लिए बेचैन था।
समय आ गया था कि उसे अपने शिकंजे में ले लिया जाए।
मेरे जवाब के लिए मैं उसे इंतज़ार करवाने लगा।
बस लगभग दसेक मिनट के लिए, ताकि उसकी उत्सुकता बनी रहे।
...कमबख़्त हाथ मुझसे दूर रखो।
मार्क ने आपका ज़िक्र किया हे भगवान हद है।
आपको ऐसा नहीं करना चाहिए था।
मेल्विन ने आपका ज़िक्र किया कितना भयावह है
तुम क्या चाहते हो मैं क्या कहूँ?
आप इसी लायक़ हैं।
तुम्हें पता है कि तुम्हारी इज़्ज़त दाँव पर लगी है।
सालों तक, तुम्हारी विश्वसनीयता ही थी जिसने तुम्हें आगे बढ़ने के लिए प्रोत्साहित किया है।
अब, तुम्हें सार्वजनिक रूप से शर्मिंदगी उठाने की सम्भावना दिखाई दे रही है।
लोग तुम्हें जैसा इंसान मानते थे, अब तुम उनकी नज़रों में वैसी कभी नहीं हो पाओगी।
लेकिन तुम्हारे लिए, अभी,
सिर्फ़ एक चीज़ मायने रखती है और वह है निकोलस को बचाना,
उसे इस परिस्थिति से बाहर रखना।
ओये यार तुम कहाँ हो
निकोलस ने जॉनथन को पूरी तवज्जो दी है।
उसे लगता है कि जॉनथन एक बच्चा है जो उसकी बहुत इज़्ज़त करता है,
और उसके हर शब्द को ध्यान से सुनता है।
उम्र में अंतर होने के बावजूद उनकी बहुत सी बातें एक जैसी हैं।
जो एकमात्र किताब निकोलस ने कई सालों बाद पढ़ी, जॉनथन ने वह किताब भी पढ़ रखी है।
माफ़ करना मॉम यूनिवर्सिटी को लेकर परेशान कर रही थीं
यूनिवर्सिटी अनाड़ियों के लिए है
सच में ना?
ज़िंदगी बहुत छोटी है, उसे बर्बाद नहीं कर सकते
दुनिया देखो। ईबीज़ा जाओ वहाँ की लड़कियाँ सबसे बढ़िया
क्यों
स्तन दिखाती रहती हैं
हा हा हा।
मैंने उस किताब के वो अध्याय दोबारा पढ़े जो तुमने कहे थे
क्या लगता है
थोड़े नीरस थे थोड़ा यह आज़माओ
कमबख़्त किताब से बेहतर है
तुमने कई लड़कियों के साथ सेक्स किया है
कुछ के साथ
अच्छा।
हैलो? मिस्टर ब्रिगस्टॉक।
क्या आप प्लीज़ दरवाज़ा खोलेंगे? मैं कैथरीन रेवनस्क्रॉफ़्ट हूँ।
दरवाज़ा खोलिए, प्लीज़।
हमें बात करनी चाहिए।
प्लीज़। मैं जानती हूँ आप अंदर ही हैं।
मेरे पति ने मुझे छोड़ दिया है और शायद मुझे मेरी नौकरी से भी निकाल दिया जाएगा।
आप जीत गए हैं। आप सुन रहे हैं? आप जीत गए हैं।
अब आपको कम से कम मेरी आँखों में आँखें डालकर मेरी बात तो सुननी चाहिए।
स्टीवन।
प्लीज़ दरवाज़ा खोलिए।
मैं जानती हूँ आप वहीं हैं।
मैं चाहती हूँ आप मेरी बात सुनें।
मुझे अपनी बात कहने का हक़ है।
यह सब बंद होना चाहिए।
आप मेरे या मेरे परिवार के साथ कुछ भी कर लें, उससे आपका बेटा वापस नहीं आएगा।
आपने 020 7946 0534 पर फ़ोन किया है।
इस कॉल का उत्तर देने के लिए स्टीवन या नैंसी में से कोई भी यहाँ मौजूद नहीं है,
लेकिन अगर आप तारीख़, समय और अपने
टेलीफ़ोन नंबर के साथ अपना मैसेज छोड़ दें, तो हम आपसे
संपर्क करने की कोशिश करेंगे।
आपका दिन अच्छा बीते।
- हाँ, मैं हूँ। - हाँ, मैं हूँ।
- मुझे जॉनथन के बारे में बात करनी है। - मुझे जॉनथन के बारे में बात करनी है।
- देखिए, जानती हूँ आपके पास मेरा नंबर है। - देखिए, जानती हूँ आपके पास मेरा नंबर है।
- तो, मुझे कॉल करना... - तो, मुझे कॉल करना।
...और इस बार बात करना।
वह चाहती थी कि मैं उसकी बात सुनूँ।
वह बात करना चाहती थी।
उसने कहा कि वह कुछ कहना चाहती है।
उसके लिए तो बहुत देर हो चुकी थी।
लेकिन ख़तरा अब क़रीब आता जा रहा था।
योजना पूरी करने का समय आ गया था।
मछली फँसने के लिए तैयार थी। आख़िरी वार करने का समय आ गया था।
तुम कहाँ हो?
उस बेचारे बदक़िस्मत आदमी ने जॉनथन के सामने अपना दिल खोलकर रख दिया था,
लेकिन वह तो मैं था जो दनदनाता हुआ अंदर चला गया था।
मैं आ गया
तुम क्या कर रहे थे
वह किताब याद है?
क्या तुम अपनी ठरक मिटा रहे थे?
इस कमज़ोर नमूने को हताशा की कगार तक पहुँचाने में ज़्यादा मेहनत नहीं लगेगी।
मुझे बस उसकी असुरक्षाओं को हवा देनी थी और उसे एक ऐसे बिंदु पर लेकर जाना था...
जहाँ से वापस नहीं आया जा सकता और वहाँ उसे किनारे पर डगमगाते हुए छोड़ देना था।
याद है
...कैसे उस माँ ने अपने बच्चे को अकेला समुद्र में छोड़ दिया था?
एक ऐसे छोटे बच्चे को जिसे तैरना नहीं आता था?
चार्जर लगाएँ! पाँच प्रतिशत बैटरी बाक़ी है
ठरकी कुतिया सो रही थी
उसने अपने बच्चे की मदद क्यों नहीं की?
वेश्या
वह नहीं चाहती थी कि जॉनथन अपनी ज़िंदगी जोखिम में डाले।
वह वेश्या और सेक्स करना चाहती थी
क्या जॉनथन के लिए उसकी हवस
अपने ख़ुद के बच्चे के प्यार से भी ज़्यादा थी?
हाँ मुझे उस कमबख़्त वेश्या से नफ़रत है
कमबख़्त यह क्या है?
कमबख़्त यह क्या है
तुम्हें यह तस्वीर कहाँ से मिली
तुम्हें याद है
...वह युवक जिसने किताब में उस छोटे बच्चे को बचाया था?
जॉनथन
हाँ। जॉनथन।
जॉनथन ब्रिगस्टॉक। और वह मर गया।
ठीक है तो?
"द पर्फ़ेक्ट स्ट्रेंजर" यानी उस नेक अजनबी की याद में
जिसने तुम्हारी ज़िंदगी बचाते हुए अपनी जान दे दी।
वह तुम हो। समझ नहीं आ रहा है
तुम्हारी बुद्धि मोटी है क्या?
जॉनथन सालों पहले मर गया था।
तुम ही वह छोटे बच्चे हो जिसे उसने बचाया था।
तुम मुझे डरा रहे हो
मैं तुम्हें कुछ तस्वीरें भेज रहा हूँ।
उन्हें "द पर्फ़ेक्ट स्ट्रेंजर" के...
पेज नंबर 183 से 261 तक के विवरण से
...मिलाकर देखो।
वहाँ से कोई वापसी नहीं थी।
मैं एक मिशन पर था।
ऐसा हो नहीं सकता था कि वह अपनी माँ को या ख़ुद को ना पहचान पाए।
किसी भी बच्चे को अपनी माँ को इस हालत में देखने पर मजबूर नहीं होना चाहिए।
लेकिन वह करना ज़रूरी था।
"अब, अपनी उँगलियों के बीच अपना निप्पल दबाओ।"
उसने अपनी उँगलियों के बीच अपना निप्पल दबाया।
वह औरत, वह वेश्या, तुम्हारी माँ है।
जॉनथन मर गया क्योंकि उसने तुम्हें बचाने की कोशिश की।
साफ़ ज़ाहिर है, तुम्हारी मम्मी ने कभी तुमसे प्यार नहीं किया।
हद है।
मुझे ऐसा महसूस हो रहा था जैसे मैंने एक बिल्ली के बच्चे को
एक बोरी में भरकर किसी नदी में फेंक दिया हो।
मैं उसे म्याऊँ-म्याऊँ करते हुए सुन सकता था,
लेकिन उसे बचाने के लिए मैं कुछ नहीं कर सकता था।
डूबे या तैरकर बाहर आ जाए, जो करना था, उसे ही करना था।
मैं रसोई में रुककर उसके जवाब का इंतज़ार कर सकता था,
लेकिन मुझे कहीं जाना था।
मुझे एक ज़रूरी डिनर पर जाना था।
हाँ। बहुत बढ़िया। इसी तरह।
- हाय, कैथरीन। - हाय, अलीना।
- बस हो गया। अब यहाँ नीचे। - आप ठीक हैं, मॉम?
तुम पूरी भीग गई हो।
- हाँ। - यह बेहतर है ना?
- भगवान, इस कालीन को तो अच्छे से... - भीग तो गई हूँ।
पता है तुम्हें क्या लेना चाहिए, कैथरीन?
एक बढ़िया गर्मागर्म चाय। मैं तुम्हारे लिए कॉफ़ी बना देती हूँ या फिर चाय,
- जो तुम्हें पसंद हो। - नहीं, नहीं, नहीं। मैं बना लूँगी।
तो, तुम चाय पीने वाली हो या कॉफ़ी?
- वह आ गया। - वह आ गया।
हेलन, तुम्हें वह पसंद है ना?
यह ज़रूर साल का वह समय होगा।
एल्बियन ऑफ़िस एचआर क्या आप बात कर सकती हैं?
छूटी हुई कॉल
एक 19 साल के लड़के के साथ सेक्स करते हुए उसकी माँ की तस्वीरों ने
निकोलस को बहुत परेशान कर दिया है।
लेकिन जिस तस्वीर ने उसे सबसे ज़्यादा अशांत किया,
वह उस लाल और पीली छोटी नाव की थी जो इस दुनिया के किनारे पर उछल रही थी।
मुझे कमबख़्त नफ़रत है आपसे!
वह जानता है कि उसे बचा लिया गया था, जबकि उसे मरने दिया जाना चाहिए था।
वह अपनी माँ के लिए एक अलग कहानी की कल्पना करता है।
एक ऐसी शोकाकुल नायिका की कहानी, जिसने समुद्र में हुई एक दुर्घटना में अपनी इकलौती संतान को खो दिया।
वह उस दुःख से पूरी तरह उबर जातीं।
वह इस किरदार को अच्छे से निभा सकती थीं।
एक गुमनाम, ढीले-ढाले, नाकामयाब, निकम्मे बेटे की माँ होने की तुलना में
वह किरदार उनके व्यक्तित्व से ज़्यादा मेल खाता।
हाँ!
निकोलस।
तुम ठीक तो हो ना?
हाँ।
थोड़ा साफ़-सुथरा रहो, दोस्त।
280 साल विल्टन्स सेंट जेम्सेज़
रॉबर्ट रेवनस्क्रॉफ़्ट ने मुझे काफ़ी परेशान किया हुआ था,
वह "द पर्फ़ेक्ट स्ट्रेंजर" की वेबसाइट पर मैसेज पर मैसेज भेजे जा रहा था।
वह खोए हुए समय की भरपाई करने और हमसे मिलने के लिए बेचैन था।
उसका मानना था कि हम अभी भी हम थे।
अभी भी मिस्टर और मिसेज़ ब्रिगस्टॉक थे।
पहले, मुझे उससे मिलने में कोई दिलचस्पी नहीं हुई,
लेकिन फिर मुझे एहसास हुआ कि एक बार ख़ंजर अंदर चला गया,
तो मैं उसे और गहराई तक धँसा सकता हूँ, उसे और अंदर तक धकेल सकता हूँ।
उस जगह से व्यवसायियों और राजनेताओं की बू आ रही थी।
मिस्टर ब्रिगस्टॉक, माफ़ कीजिए आपको इंतज़ार करना पड़ा।
मिलकर ख़ुशी हुई।
मुझे माफ़ कर दीजिए।
नहीं, नहीं। तुम्हारी ग़लती नहीं है।
मुझे गठिया है।
अब वे अच्छे दिन बीत गए।
यहाँ आने के लिए बहुत, बहुत शुक्रिया।
मैं उम्मीद कर रहा था कि शायद मिसेज़ ब्रिगस्टॉक भी आएँगी।
दुःख की बात है कि मेरी पत्नी कुछ सालों पहले चल बसीं, मिस्टर रेवनस्क्रॉफ़्ट।
मुझे बहुत-बहुत अफ़सोस है।
प्लीज़, आप मुझे रॉबर्ट कहकर बुलाएँ।
माफ़ करना, सज्जनों। आप शैम्पेन लेंगे? किर रोयाल?
मैंने किताब पढ़ी, और मैं...
मैं यह बात साफ़ कर देना चाहता हूँ कि मेरी पत्नी का व्यवहार बहुत निंदनीय था।
पूरी तरह से निंदनीय।
जॉनथन हमारी इकलौती संतान था।
उसकी मौत के दुःख से नैंसी कभी उबर नहीं पाई।
यह बहुत ख़राब हुआ।
नैंसी सिर्फ़ तुम्हारे बेटे से मिलना चाहती थी।
यह देखना चाहती थी कि हमारे बेटे के अपनी ज़िंदगी देने के कोई मायने थे,
ताकि तुम्हारा नन्हा बच्चा साँस ले सके और बड़ा हो सके।
तुम्हारी पत्नी ने इसकी इजाज़त नहीं दी।
उसने मेरी नैंसी को धमकाया कि वह कभी उससे दोबारा संपर्क करने की कोशिश ना करे।
ताकि कोई ग़लतफ़हमी ना रहे, इसलिए कह दूँ,
मेरा मानना है कि मेरी पत्नी ने जो किया, या वर्तमान में वह जो कर रही है,
उसे क़तई... क़तई माफ़ नहीं किया जा सकता।
मैं इस बात को लेकर स्पष्ट हूँ कि उसका व्यवहार बहुत शर्मनाक और क्रूर था,
और आपको पता होना चाहिए कि अब हम एक साथ नहीं रहते।
यह सुनकर बहुत अफ़सोस हुआ। मैं...
मैंने तुम्हें वह किताब और तस्वीरें भेजकर
जो भी दर्द और आघात दिया, उसके लिए मुझे माफ़ कर दो।
नहीं, माफ़ी मत माँगिए। दरअसल आख़िरकार सच जानकर मुझे राहत महसूस हो रही है।
यह बात कितने सालों तक छुपी रही।
मतलब...
शुक्रिया, मिस्टर रेवनस्क्रॉफ़्ट।
मैं बस...
अब मैं बस यही चाहता हूँ, मैं बस... मैं बस यही उम्मीद करता हूँ कि...
आप निकोलस और मुझे किसी तरह के समाधान, किसी तरह की माफ़ी का,
एक मौक़ा देंगे।
मतलब, आपके और आपके परिवार की तरह,
हम भी मेरी पत्नी की भयानक क्रूरता के शिकार बने हैं।
बेशक, मिस्टर रेवनस्क्रॉफ़्ट।
शुक्रिया।
बेशक।
वह एक दयनीय, बेचारा आदमी है।
मुझे लगता है वह अच्छी तरह जानता था
कि वह इस कहानी में सिर्फ़ एक प्रासंगिक किरदार है।
और अब, वह ख़ुद अपनी पत्नी के ख़िलाफ़ मोर्चे में शामिल हो गया था।
निक?
निकोलस बच्चे, क्या हुआ?
निकोलस।
निक, मुझसे बात करो।
तुम कहाँ हो?
धत्।
भगवान।
ओ2 की मैसेज सेवा में आपका स्वागत है।
आप जिस व्यक्ति को फ़ोन...
ओह, भगवान। नहीं, ऐसा मत करो। मेरे साथ ऐसा मत करो।
ओ2 की मैसेज सेवा में आपका स्वागत है।
आप जिस व्यक्ति को फ़ोन कर रहे हैं, वह आपकी...
मुझे आपसे नफ़रत है! कमब...
मॉम की कॉल आ रही है
निकोलस हिलना तक नहीं चाहता।
उसे बस अपनी आँखें बंद करनी हैं।
वह कभी इस जगह को छोड़कर नहीं जाना चाहता।
यही वह जगह है जहाँ वह सबसे बेहतर महसूस करता है।
डिस्क्लेमर
रेने नाइट के उपन्यास पर आधारित
शांतिः शांतिः शांतिः
उप-शीर्षक अनुवादक : पुनीत कुसुम